ET Euroopa Liidu Teataja C 58/6

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2009/C 58/04)

Abi number: XA 359/08

Liikmesriik: Soome/Åland

Piirkond: Åland

Abikava nimetus või üksikabi saava ettevõtja nimi: Landskapsregeringens principer för ersättande av skördeskador som uppstått under odlingsåret 2007

Õiguslik alus: Ålands landskapsregerings beslut från den 24.6.2008 (Dnr N26/08/1/11), Landskapslag om ersättande av skördeskador (ÅFS 72:1979); Article 11 of Commission Regulation (EC) No 1857/2006.

Abikavaga ettenähtud aastased kulud või ettevõtjale antava üksikabi üldsumma: Eelarves on ettenähtud 2007. aastal tekkinud saagikao hüvitamiseks kokku 400 000 EUR

Abi suurim osatähtsus: Abi suurim brutoosatähtsus on 35 % abikõlblikust summast

Rakendamise kuupäev: Abi antakse 2007. aastal tekkinud saagikao hüvitamiseks. Abi andmise otsused tehakse pärast 12. augustit 2008

Abikava või üksikabi kestus: Abi antakse üksnes 2007. aastal tekkinud saagikao hüvitamiseks. Viimane makse tehakse hiljemalt 30. september 2008

Abi eesmärk: Abi eesmärk on vastavalt määruse (EÜ) nr 1857/2006 artiklile 11 leevendada nende põllumajandusettevõtjate likviidsusprobleeme, kes kandsid kahjusid loodusõnnetustega võrreldavatest ebasoodsatest ilmastikutingimustest tulenenud saagikao tõttu

Asjaomane sektor/asjaomased sektorid: Põllukultuuride kasvatamine

Abi andva ametiasutuse nimi ja aadress:

Ålands landskapsregering PB 1060 FI-AX 22111 MARIEHAMN SUOMI/FINLAND

Veebileht: http://www.regeringen.ax/.composer/ls-prot/NARING/2008/N2608E04_220908.html

Abi number: XA 362/08

Liikmesriik: Prantsusmaa

Piirkond: Département de l'Hérault

Abikava nimetus: Aides aux investissements pour le traitement des effluents issus de l'activité agricole de l'Hérault

Õiguslik alus:

— Määruse (EÜ) nr 1857/2006 artikli 4 lõike 3 punkt d

— Articles L 1511-2 et L 1511-5 du Code général des collectivités territoriales

— convention cadre en cours d'élaboration entre le département et la région Languedoc-Roussillon

Abikavaga ettenähtud aastased kulud: 100 000 EUR

Abi suurim osatähtsus: Héraulti departemang katab 30 % kuludest

Rakendamise kuupäev: 2008, tingimusel et vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil

Abikava kestus: Abikava lõpeb 31. detsembril 2013

Abi eesmärk: Eesmärk on aidata põllumajandusettevõtetel, sõltumata nende tootmissektorist, investeerida looduskeskkonna säilitamisse ja parandamisse eespool nimetatud määruse artikli 4 lõike 3 punkti d tähenduses. Plaanitud investeering peab võimaldama vastavalt ettenähtud meetoditele isoleerida või töödelda ettevõtte tegevuse käigus tekkinud loputus- ja pesuvett (heitvesi), see ei hõlma nõutavaid investeeringuid kehtivate, varem sisseviidud ühenduse eeskirjade, nagu näiteks nõukogu 12. detsembri 1991. aasta direktiivi 91/676/EÜ tähenduses. See ei kehti heitvee kohta, mis sisaldab fütosanitaartooteid.

Abikõlblikud kulud hõlmavad peamiselt järgmist:

hooldatavate (lähiümbruse puhastamine, juurdepääsukontroll, paigaldamine üleujutuskindlatesse paikadesse) lekkimiskindlate aurustusvannide loomine, kuhu kogutakse põllumajandusettevõtete heitveed, mis tuule ja temperatuuri toimel aurustatakse: nii ei satu ühtegi vedelat jäädet loodusesse;

heitvee jaotamise võrgustiku loomine maa-alale, mille kohta on tehtud mullastikuanalüüsid, mis tõendavad selle võimet kõnealust heitvett vastu võtta; analüüsid saadetakse riigiametitele, kus need kinnitatakse, enne kui võrgustikke võib kasutama hakata. Jälgitakse, et neid võrgustikke ei aetaks segamini niisutusvõrkudega, kuna need on ei ole tehniliselt vastavuses;

teisaldatavate paakide ostmine reovee turvaliseks töötluskohta transportimiseks. Ülalnimetatud lahendused võivad väikeste ettevõtete jaoks osutuda liiga kulukaks (Héraulti departemangu ettevõtete keskmine suurus on alla 15 ha). Heitvee töötlemine allhanke korras näib majanduslikus mõttes parim lahendus.

Üldnõukogu eemaldab süstemaatiliselt lihtsad asendustoimingud abikõlblike taotluste hulgast.

Abi ei määrata raskustes ettevõtetele.

Ettenähtud toetuste summa määratakse esialgu kindlaks lähtuvalt taotluse esitamisel osutatud hinnangulisest kulutuse tasemest tööoperatsiooni kohta. Tegelik abisumma määratakse kindlaks tasutud arvete esitamisel. Kohapealset üksikasjalikku kontrolli võivad teostada departemangu asutused.

Kui investeeringu tegelik kulu on madalam kui otsustavale asutusele esitatud toimikus märgitud hinnanguline summa, vähendatakse abisummat vastavalt tegelikult kantud kulutustele. Vastupidisel juhul toetussummat ümber ei hinnata

Asjaomane sektor/asjaomased sektorid: Departemangu abi võivad saada kõik Héraulti departemangu põllumajandusettevõtted, sõltumata nende tootmissektorist.

Kandidaadid peavad vastama ühenduse määratlusele väikeste ja keskmise suurusega ettevõtete kohta, mis on esitatud määruse (EÜ) nr 800/2008 I lisas

Abi andva ametiasutuse nimi ja aadress:

Conseil général de l'Hérault Direction agriculture et développement rural Hôtel de Département 1000, rue d'Alco 34087 Montpellier cedex 4 FRANCE

Veebileht: http://herault.fr/Economie/agriculture/fiche_synthetique.pdf

http://herault.fr/Economie/agriculture/Regime_departemental_concernant_les_effluents.pdf

Abi number: XA 390/08

Liikmesriik: Itaalia

Piirkond: Commissariato di Governo per l'Emergenza brucellosi negli allevamenti bufalini in provincia di Caserta e zone limitrofe

Abikava nimetus või üksikabi saava ettevõtja nimi: Indennizzi connessi con l'attuazione del Piano Operativo per fronteggiare il rischio sanitario connesso alla diffusione della brucellosi negli allevamenti bufalini nel territorio della provincia di Caserta e zone limitrofe

Õiguslik alus: Decreto del Presidente del Consiglio dei Ministri del 3 agosto 2007 e successivo Decreto del Presidente del Consiglio dei Ministri del 4 luglio 2008,

Ordinanza del Presidente del Consiglio dei Ministri del 21 Dicembre 2007 n. 3634 modificata con Ordinanza del Presidente del Consiglio dei Ministri del 28 maggio 2008 n. 3675,

Decreto Commissariale n. 4 del 6 maggio 2008 e Decreto Commissariale n. 10 del 31 luglio 2008,

Decreto Commissariale n. 21 del 22 ottobre 2008,

Decreto Commissariale n. 49 del 28 novembre 2008,

Decreto ministeriale del 27 dicembre 2007

Abikavaga ettenähtud aastased kulud või ettevõtjale antava üksikabi üldsumma:

— Peaministri määruse (OPCM) nr 3634/2007 artikli 3 lõike 1 punktides a ja b osutatud hüvitis, mida antakse ühekordse abina ja mille kogusumma on 37 000 000 EUR.

— Peaministri määruse (OPCM) nr 3634/2007 artikli 3 lõike 1 punktis c osutatud hüvitis, mida antakse ühekordse abina ja mille kogusumma on 4 600 000 EUR

Abi suurim osatähtsus: 100 % kantud kahjudest

Rakendamise kuupäev: Abi antakse alates vabastustaotluse registreerimisnumbri avaldamisest komisjoni põllumajanduse ja maaelu arengu peadirektoraadi veebilehel

Abikava või üksikabi kestus: Kuni peaministri 3. augusti 2007. aasta määrusega (OPCM) nr 3634/2007 välja kuulutatud hädaolukorra lõpuni, mille tähtajaks on kehtestatud määruse muudatuste kohaselt 31. detsember 2008; siiski võib pärast kõnealust kuupäeva anda abi juhul, kui tegemist on nakatunud loomade tapmisega või põllumajandusettevõtja loomakarja tegeliku taastamisega. Ühelgi juhul ei tohi abi anda hiljem kui neli aastat pärast sündmuse toimumist

Abi eesmärk: Artikli 10 lõige 2:

9. juuni 1964. aasta seaduse nr 615 ning selle muudatuste ja täienduste kohane abi, mida antakse abikõlblikele pooltele seoses loomade tapmisega vastavalt tervishoiuministri 14. novembri 2006. aasta korraldusele ning millest on maha arvestatud liha müügist saadud tulu;

täiendav abi lähtuvalt ISMEA teatise kohasest turuväärtusest korralduse andmise (21. detsember 2007) kuupäevaga, millest on maha arvestatud 9. juuni 1964. aasta seaduse nr 615 ning selle muudatuste ja täienduste kohaselt antav abi;

karantiinikohustuste tõttu ja loomakarjade taastamisel esinenud raskuste tõttu saamatajäänud tulu.

Abikava kohaselt tuleb abisaajal esitada taotlus ning abi antakse pärast seda, kui riiklik ametiasutus on kontrolli teostanud ja taotlusele oma kinnituse andnud. Igale abisaajale teatatakse selgelt abi summa ning selle arvutamiseks kasutatud meetod. Abi võib anda kuni määrusega (OPCM) nr 3634/2007 ettenähtud vahendite lõppemiseni

Asjaomane sektor/asjaomased sektorid: Loomakasvatussektor

Abi andva ametiasutuse nimi ja aadress: Commissariato di Governo per l'Emergenza brucellosi negli allevamenti bufalini in provincia di Caserta e zone limitrofe

Veebileht: Täielik tekst ja sellega seotud dokumendid on kättesaadavad aadressil:

http://www.sito.regione.campania.it/agricoltura/brucellosi/brucellosi.html

Muu teave: Caserta provintsi ja selle piiriäärsete alade sotsiaal-majandusliku hädaolukorra hilisemaks võimalikuks pikendamiseks, et tulla toime tervishoiuriskidega, mis on seotud veiste brutselloosi laialdase levikuga pühvlifarmides, võib juhul, kui olukord seda nõuab, lõppkuupäeva peaministri määrusega (OPCM) edasi lükata

Abi number: XA 411/08

Liikmesriik: Ühendkuningriik

Piirkond: Great Britain and Northern Ireland

Abikava nimetus või üksiktoetust saava ettevõtja nimi: The Compulsory Scrapie Flocks Scheme 2008

Õiguslik alus: The Transmissible Spongiform Encephalopathies (England) Regulations 2008

Abikavaga ettenähtud aastased kulud või ettevõtjale antava üksiktoetuse üldsumma: Abikavaga ettenähtud aastaseid kulusid hinnatakse praegu järgmiselt:

Abi ülemmäär: Abi osatähtsus on kuni 50 % ulatuses kuludest, mis on seotud tervisekontrolli, sõeluuringute, vaktsiinide ostmise ja kasutamisega ning loomade tapmise ja likvideerimisega, mis on kooskõlas määruse (EÜ) nr 1857/2006 artikli 10 lõikega 1.

Määruse (EÜ) nr 1857/2006 artikli 10 lõike 2 kohaselt on abi osatähtsus haigusest põhjustatud looma kaotuse hüvitamise puhul kuni 100 %.

TSE testidega ja TSE tõttu hukkunud loomade kõrvaldamisega seotud kulude puhul on abi osatähtsus kuni 50 %, mis on kooskõlas määruse (EÜ) nr 1857/2006 artikli 16 lõikega 1

Rakendamise kuupäev: Kava hakatakse rakendama alates 16. detsembrist või kava komisjoni veebilehel avaldamise kuupäevast, olenevalt sellest, kumb on hilisem

Kava või üksiktoetuse kestus: Kava hakatakse rakendama alates 16. detsembrist või kava komisjoni veebilehel avaldamise kuupäevast, olenevalt sellest, kumb on hilisem. Kava alusel saab abi anda kuni 31. märtsini 2015. Lõppmaksed tehakse 90 päeva jooksul pärast kava sulgemist

Abi eesmärk: Kava rakendatakse kooskõlas määruse (EÜ) nr 1857/2006 artikli 10 lõikega 1 ja artikliga 16. Kava abil luuakse teenus lammaste ja kitsede klassikalise skreipi ja ebatüüpilise skreipi sõeluuringute korraldamiseks Inglismaal ja Põhja-Iirimaal. Skreipi on loomahaigus, mis on kantud määruse (EÜ) nr 1857/2006 artikli 10 lõike 7 kohaselt Maailma Loomatervishoiu Organisatsiooni koostatud loetelusse.

Abikõlblikud kulud hõlmavad tapmise, rümpade veo ja kõrvaldamise, vereproovide võtmise, proovide transpordi ja laboriuuringute kulusid. Kava kohaselt antakse sõeluuringuteks abi teenuseosutaja toetamise kaudu ning see ei hõlma rahalisi otsetoetusi tootjatele.

Kui skreipijuhtum on kinnitatud, antakse kahju hüvitamiseks abi kooskõlas määruse (EÜ) nr 1857/2006 artikli 10 lõikega 2. Hüvitist makstakse õigusaktidega ette nähtud ennetus- ja likvideerimismeetmete tulemusel hävitatud lammaste ja kitsede turuväärtuse alusel

Asjaomane sektor/asjaomased sektorid: Kava kohaldatakse lamba- ja kitsekasvatusega tegelevate VKEde suhtes

Abi andva ametiasutuse nimi ja aadress:

Defra Area 5D, 9 Milbank c/o Nobel House 17 Smith Square London SW1P 3JR UNITED KINGDOM

Veebileht: Täiendavat teavet kava kohta saab veebilehelt:

http://www.defra.gov.uk/animalhealth/managing-disease/NSPAC/

Otsetee:

http://www.defra.gov.uk/animalhealth/publications/NSPAC/CSFS%20stateaid%20re-notification%20(v0%203)%2031%20Jul%2008%20(3)%20(3).pdf

Muu teave: —

Abi number: XA 420/08

Liikmesriik: Hispaania

Piirkond: Cataluña

Abikava nimetus või üksikabi saava ettevõtja nimi: Adaptación del plan piloto del contrato global de explotación

Õiguslik alus: Orden AAR/308/2007, de 9 de agosto, por la cual se adapta el plan piloto del contrato global de explotación al Decreto no 50/2007, se aprueban las bases reguladoras de determinadas ayudas del plan piloto, se convocan las correspondientes al 2007, y se amplía el plazo de presentación de solicitudes de las ayudas convocadas por la Orden AAR/247/2007, de 4 de julio. (DOGC núm. 4959 de 31.8.2007) y proyecto de Orden por la que se modifica la Orden AAR/308/2007, de 9 de agosto

Abikavaga ettenähtud aastased kulud või ettevõtjale antava üksikabi üldsumma: Kokku: 420 000 EUR

Abi suurim osatähtsus: Põllumajandustoodangu kindlustused: 5 %-line toetus.

Toiduainekvaliteedi parandamine: ülemmäär 80–100 %.

Investeeringud maastikukaitsesse: ülemmäär 30–90 %, maksimaalselt 20 000 EUR.

Investeeringud eluhoonete parandamisesse: ülemmäär 10–20 %, maksimaalselt 6 000–9 000 EUR.

Tööjõu asendamise teenused: ülemmäär 70 %

Rakendamise kuupäev: 21. detsember 2008, pärast määruse (EÜ) nr 1857/2006 artikli 20 kohase vabastustaotluse registreerimisnumbri avaldamist komisjoni põllumajanduse ja maaelu arengu peadirektoraadi veebisaidil

Abikava või üksikabi kestus: Kuni 31. detsembrini 2009

Abi eesmärk: Põllumajandustoodangu kindlustused (artikkel 12): julgustatakse põllumajandustootjaid põllumajandustoodangu kindlustusi kasutama.

Toiduainekvaliteedi parandamine (artikli 14 lõike 2 punkt d): toetatakse päritolu ja tootmisviisi järgi eristatud kvaliteetsete põllumajandustoodete väljaarendamist. Toetatakse vastavas reguleerivas asutuses registreerimise või aastakvootidega või „Marca Q” sertifitseerimisega seonduvaid kulusid esimesel viiel aastal ja järk-järgult väheneval määral.

Investeeringud maastikukaitsesse (artikli 5 lõiked 2 ja 3): soodustatakse investeeringuid arheoloogilise ja ajaloolise pärandi kaitseks. Abikõlblikud on järgmise tegevusega seonduvad kulud:

maastikunõuete rakendamine põllumajandushoonete ja -rajatiste parandamisel või ehitamisel;

traditsiooniliste põllumajandushoonete säilitamine ja hooldamine;

halvas seisukorras põllukivimüüride terviklikud taastustööd;

põllumajandusettevõtte ümbruse korrashoid äärealade taimestiku, piirete ja eraldatud metsatukkade hooldamisega;

metsa istutamine keskkonnamõju tekitavate hoonete integreerimiseks ja/või varjamiseks;

kattesüsteemide vahetamine või ühtlustamine;

ulaprügilate koristamine;

prügikonteinerite või muude keskkonnamõju omavate elementide ümberpaigutamine või täiustamine;

lagunevate või kasutusest kõrvaldatud struktuuride taastustööd, järkjärguline asendamine või lammutamine;

toetada võidakse muid eespool nimetamata tegevusega seonduvaid investeeringuid tingimusel, et need täidavad kõnealuse abimeetme eesmärke vastavalt esitatud taotlusi hindava kolleegiumi kriteeriumidele.

Investeeringud elamistingimuste parandamisse (artikli 4 lõike 4 punktid a ja c): soodustatakse investeeringuid põllumajandustootjate tavapärastesse eluhoonetesse tingimusel, et eluhoone seondub põllumajandus- või lisategevuseks vajalike töödega ning asub alla 3 000 elanikuga maa-asulas või et elamuhoone asub arenduskõlbmatul maal.

Tööjõu asendamise teenused (artikli 15 lõike 2 punkt b): soodustatakse peamiselt põllumajandusega tegelevate põllumajandustootjate elu- ja töötingimuste kvaliteedi parandamist toetuse andmisega põllumajandusettevõtte omaniku ja töötajate asendamise teenuste jaoks haiguse, lapsehoolduspuhkuse, puhkuse või nädalapuhkuse ajal

Asjaomane sektor/asjaomased sektorid: Kõik sektorid. Abi antakse põllumajandusettevõtetele

Abi andva ametiasutuse nimi ja aadress:

Departament d'Agricultura, Alimentació i Acció Rural Generalitat de Catalunya C/ Gran Via de les Corts Catalanes nos 612-614 08007 Barcelona ESPAÑA

Veebileht: https://www.gencat.net/eadop/imagenes/4959/07220095.pdf

http://www20.gencat.cat/docs/DAR/TR_Tramits/TR01_Ajuts_subvencions/TR01_05_Ajus_pendents_publicacio/Documents/Fitxers_estatics/2008_ordre_modificacio_ordre_aar3082007.pdf

Muu teave: —